Bliederdeeg

Bliederdeeg ass en Deeg aus e puer Loen, dee beim Baken opgeet a vill dënn, knuspreg Schichte bilt. E besteet am Weesentlechen aus Miel, Waasser, Fett (Botter oder Margarine) a Salz. 

Den Deeg gëtt ausgerullt an e puermol gefaalt, woubäi d'Fett tëscht déi eenzel Couchen Deeg ageschafft gëtt. Esou entsti vill dënn Schichten. Beim Bake verdämpt d'Waasser am Deeg an am Fett. De Waasserdamp, deen entsteet, hieft déi verschidden Deegschichte vuneneen, an d'Fett verhënnert, datt se zesummepechen. Doduerch kritt de Bliederdeeg säin typescht, "bliederegt" Ausgesinn.

Bliederdeeg gëtt ënner anerem fir Kaffiskichelcher wéi zum Beispill de Croissant oder d'Äppeltäsch, sou wéi och fir d'Paschtéit an den Taarten- oder Quichebuedem gebraucht.

 Um Spaweck 

Kategorie:Deeg